201 
Lund var saaledes løst fra enhver Forpligtelse til at 
følge Riedel længere, og da han derfor havde seet denne 
sin Reisefælle begive sig paa Veien til Rio de Janeiro i 
de første Dage af Februar 1835 og havde faaet sig nogen- 
lunde forsynet med den til en fortsat Reise nødvendige 
Udrustning, forlod han faa Dage senere ogsaa selv Ouro- 
Preto for at vende tilbage til Curvelo. I den lille By 
Caxoeira do Campo, faa Mile vest for Ouro-Preto, stand- 
sede han i nogle Dage for at undersøge nogle derværende 
Huler, men drog derpaa uden flere Ophold til Curvelo, 
hvor han indtraf allerede i Begyndelsen af Marts 1835, 
foreløbig tog sit Ophold i Claussens Huus og strax be- 
gyndte Undersøgelsen af en nærliggende Hule. 
Gyldige Grunde, som jeg dog ikke her skal gaae nærmere 
ind paa, bevægede ham imidlertid snart til at afbryde en hvil- 
kensomhelst Forbindelse med denne Mand; han nedsatte sig 
derpaa allerede i Slutningen af 1835 i den lille Landsby 
Lagoa Santa, der ligger henimod 19 Legoas (portugisiske 
Miil) S. O. for Curvelo og omtrent 8 Legoas N. for den 
mere anseelige og bekjendte By Sabarå. Fra denne Landsby, 
hvor han, som bekjendt, fra den Tid af stedse har boet, 
er det, at han har foretaget alle sine andre Huleudflugter 
med Undtagelse af de allerede forudnævnte; de have strakt 
sig fra et Sted, Carrancas kaldet, et Par Miil S. for Lagoa 
Santa langs begge Sider af Floden Rio das Velhas Nord 
påa omtrent til det Punkt, hvor denne optager” en lille 
Biflod ved Navn Bicudo. Denne Egn er rigtignok kun en 
mindre Deel af det hele med Huler opfyldte Gebeet; thi 
vi vide fra Eschwege, at Hulerne Syd paa gaae ned ialfald 
til Villa Nova de Formiga, andre Reisende have, som vi 
allerede have hørt, berettet om Huler i den nordlige Deel 
af Minas Geraes ved den lille By Formigas, og endelig 
